Kristján Þór Júlíusson og Ólafur Áki Ragnarsson Kristján Þór Júlíusson heilbrigðisráðherra og Ólafur Áki Ragnarsson , sveitarstjóri Vopnarfjarðarhrepps , undirrituðu í dag endurnýjaðan samning sem felur í sér að Vopnafjarðarhreppur mun áfram sjá um rekstur hjúkrunarheimilisins Sundabúðar og heimahjúkrunar í sveitarfélaginu . Að auki var veitt heimild fyrir rekstri eins dagdvalarrýmis í húsnæði Sundabúðar . Upphaflegur samningur um þetta efni var gerður fyrri hluta árs 2013 . Áður hafði rekstur hjúkrunarheimilisins verið á hendi Heilbrigðisstofnunar Austurlands . Með þessu samningi er áhersla lögð á eflda þjónustu í heimabyggð og aukin verkefni til sveitarfélaganna . Jafnframt er sérstaklega horft til þeirra tækifæra sem í þessu felast til að samþætta þjónustu við aldraða íbúa sveitarfélagsins .